Μυκηλιακή σύνδεση

Μια μυκηλιακή σύνδεση (ή σύνδεση κρίκου) είναι μια δομή σε σχήμα γάντζου, η οποία σχηματίζεται από την επέκταση των κυττάρων των υφών συγκεκριμένων μυκήτων. Συγκεκριμένα αποτελεί χαρακτηριστικό των βασιδιομυκήτων. Η δημιουργία της εξασφαλίζει ότι κάθε κύτταρο, ή τμήμα υφής, το οποίο διαχωρίζεται από σέπτα (διαχωριστικά τοιχία), λαμβάνει ένα ζεύγος διαφορετικών πυρήνων, οι οποίοι λαμβάνονται με το ζευγάρωμα υφών διαφορετικών σεξουαλικών τύπων. Διασφαλίζει έτσι την γενετική ποικιλομορφία μέσα στις υφές, περίπου όπως ο σπειροειδής σχηματισμός που εμφανίζεται κατά την εγγενή αναπαραγωγή των ασκομυκήτωνC.J. Alexopoulos, Charles W. Mims, M. Blackwell et al., Introductory Mycology, 4th ed. (John Wiley and Sons, Hoboken NJ, 1996) 

 Σχηματισμός 
μικρογραφία|Μυκηλιακές συνδέσεις κατά την μίτωση
μικρογραφία|Σχηματισμός μυκηλιακής σύνδεσης μεταξύ δύο πυρήνων (ο ένας εμφανίζεται με πράσινο, ο άλλος πορτοκαλί) 
Όταν δύο υφές διαφορετικών αλλά συμβατών σεξουαλικών τύπων συναντηθούν (οι μύκητες δεν έχουν γαμέτες και φύλο με την ζωική έννοια - κατατάσσονται σε δίπολο ή τετράπολο σύστημα ζευγαρώματος) τα κύτταρα τους συνενώνονται και σχηματίζουν ένα δικάρυο και οι υφές ονομάζονται δικαρυωτικές. Οι δικαρυωτικές υφές αρχίζουν να αναπτύσσονται, καταλαμβάνοντας το υπόστρωμα, με τον τελικό στόχο της σύμπτυξης των δύο πυρήνων (καρυογαμία) και τη δημιουργία του ζυγωτού, που θα πραγματοποιηθεί τελικά στα καρποσώματα, να καθυστερεί για μήνες, χρόνια ή και αιώνες. Μέχρι τότε τα δικάρυα διπλασιάζονται με τη διαδικασία της μίτωσης και παράγουν νέες υφές με δύο πυρήνες ανά κύτταρο.

Οι μυκηλιακές συνδέσεις σχηματίζονται στην ακροτελεύτια υφή κατά την επιμήκυνση. Πριν το σχηματισμό της σύνδεσης αυτό το ακροτελεύτιο σχήμα περιέχει δύο πυρήνες διαφορετικού τύπου (πράσινο - πορτοκαλί στο σχήμα). Μόλις το ακροτελεύτιο τμήμα επιμηκυνθεί ξεκινά το σχηματισμό της σύνδεσης. Την ίδια στιγμή, ο καθένας από τους δύο πυρήνες υφίσταται μιτωτική διαίρεση για να παράξει ένα ακριβές αντίγραφο. Μόλις η μυκηλιακή σύνδεση σχηματιστεί λαμβάνει έναν από τους πυρήνες (πράσινο χρώμα στο σχήμα) και το απομακρύνει. Ταυτόχρονα το έτερο ζεύγος πυρήνων (πορτοκαλί χρώμα στο σχήμα) ξεκινά να απομακρύνεται το ένα από το άλλο σε αντίθετες κατευθύνσεις. Μόλις ολοκληρωθούν τα ανωτέρω βήματα σχηματίζεται ένα σέπτο (τοιχίο) που διαχωρίζει τα δύο σετ πυρήνων, έτσι ώστε το κάθε κύτταρο να έχει πλέον ένα αντίγραφο των δύο αρχικών πυρήνων διαφορετικού τύπου (πράσινο - πορτοκαλί στο σχήμα). Με αυτό τον τρόπο διασφαλίζεται η γενετική ποικιλομορφία κατά την μελλοντική καρυογαμία. 

 Χρήση στην ταξινόμηση 
Οι μυκηλιακές συνδέσεις είναι χαρακτηριστικό των Βασιδιομυκήτων. Πολλοί μύκητες αυτής της συνομοταξίας παράγουν σπόρια σε υπέργεια βασιδιοκάρπια (καρποσώματα ή μανιτάρια) . Παρόλα αυτά δεν παρουσιάζουν όλοι οι βασιδιομύκητες αυτές τις δομές. Επομένως, η παρουσία ή η απουσία αυτών των συνδέσεων είναι χρήσιμο εργαλεία στην κατηγοριοποίηση των διαφορετικών γενών και ειδών.  

 Απολιθώματα 
Έχει καταγραφεί απολίθωμα μυκηλίου με αρκετές μυκηλιακές συνδέσεις, το οποίο χρονολογείται από την Πενσυλβάνια εποχή (298,9 -323,2 εκατομμύρια χρόνια πριν). Αυτό το απολίθωμα κατατάσσεται στο γένος Palaeancistrus, και διαθέτει παρόμοιες υφές με σύγχρονους σαπροφυτικούς βασιδιομύκητες.  Οι παλαιότερες μυκηλιακές υφές ανήκουν σε απολιθώματα που εντοπίστηκαν πάνω σε απολίθωμα φτέρηςτου είδους Botryopteris antiqua, τα οποία χρονολογούνται ότι είναι παλαιότερα κατά 25 εκατομμύρια χρόνια από τον Palaeancistrus.

 Παραπομπές 

Κατηγορία:Μυκητιακή μορφολογία και ανατομία